- There is Obama, and he's a negro (Der er Obama, og han er en neger, red.), lød en af sangstroferne i fællessangen, der også hyldede Donald Trump, som formentlig bliver Republikanernes præsidentkandidat til præsidentvalget i november.

Det skriver David Trads på sin Facebook. Her nævner han også, at "en en forstenet Rufus Gifford, USA's ambassadør (i Danmark, red.), var tvunget til at lytte med."

- Det er, desværre, et godt eksempel på, hvordan 'tonen' i debatten forpestes, når selv dem, som bærer de gyldne kæder (...) insisterer på at mobbe minoriteter - for det legitimerer, at deres følgere fortsætter og forværrer kursen. fortsætter David Trads på sin Facebook, mens han skriver, at han håber, at Dansk Folkeparti vil undskylde og tage afstand fra sit ungdomspartis opførsel.

DFU: Ville ikke såre ambassadøren

I dag kom undskyldningen så - dog fra ungdomspartiet selv.

I en statusopdatering på Dansk Folkepartis Ungdoms Facebook, skriver ungdomspartiet, at de "inderligt fortryder" at have brugt ordet "negro" i et forsøg på at være humoristiske i forbindelse med sagen mellem Søren Espersen og Jeppe Kofod.